Darbo partija

Darbo partija (šnek. darbiečiai) – Lietuvos politinė partija, turinti 53 skyrius ir 9357 narių (2023 m. spalio mėn. duomenimis).

 Istorija 
2003 m. spalio 18 d. steigiamajame suvažiavime patvirtinti veiklos prioritetai, išrinkta partijos vadovybė. Pirmininku tapo Viktoras Uspaskichas, pavaduotojais – Viktoras Muntianas ir Žilvinas Padaiga.

2003 m. lapkričio 25 d. partiją įregistravo Teisingumo ministerija. Lietuvos verslo darbdavių konfederacijos, kuriai vadovavo V. Uspaskich, nariai tapo partijos nariais (pvz. Romualda Kšanienė).

2004 m. kovo 20 d. įvyko pirmasis partijos suvažiavimas. Jame pristatyta partijos programos įgyvendinimo strategija, partijos taryba, kandidatai į Seimą bei Europos Parlamentą, išrinktas trečiasis partijos pirmininko pavaduotojas Antanas Bosas.

2006 m. balandžio 30 d. iš partijos išstojo 7 Seimo nariai. Jie įsteigė naują Pilietinės demokratijos frakciją. Iš partijos pasitraukė ir vienas steigėjų Viktoras Muntianas, likęs dirbti Seimo pirmininku.

2006 m. rugpjūčio 26 d. vyko septintasis partijos suvažiavimas. Jame Kęstutis Daukšys išrinktas partijos pirmininku, jo pavaduotojais tapo Šarūnas Birutis, Antanas Bosas, Valentinas Bukauskas, Vytautas Gapšys, Vydas Gedvilas, Loreta Graužinienė ir Jonas Pinskus.

2007 m. lapkričio 17 d. aštuntajame partijos suvažiavime partijos pirmininku perrinktas Viktor Uspaskich. Jo pavaduotojais tapo Loreta Graužinienė, Antanas Bosas, Vydas Gedvilas, Jonas Pinskus, Ona Juknevičienė, Raimondas Mockeliūnas, Mečislovas Zasčiurinskas.

Į 2008–2012 m. Seimą išrinkta 10 „darbiečių“: Viktoras Uspaskich, Loreta Graužinienė, Vytautas Gapšys, Virginija Baltraitienė, Valentinas Bukauskas, Saulius Bucevičius, Vydas Gedvilas, Mečislovas Zasčiurinskas, Dangutė Mikutienė, Kęstutis Daukšys. Seimo frakcijos seniūnu tapo partijos pirmininkas Viktoras Uspaskich, jo pavaduotojais – V. Gapšys ir Seimo vicepirmininkė V. Baltraitienė.


2009 m. birželį Viktoras Uspaskich išrinktas į Europos Parlamentą. Jo vietą Seime užėmė Jonas Pinskus, o Seimo Darbo partijos frakcijos seniūnu išrinktas Vytautas Gapšys.

2011 m. vasario savivaldybių rinkimuose partija laimėjo 165 mandatus. Į Vilniaus miesto savivaldybės tarybą pateko 8 partiečiai. J. Pinskui atsisakius Seimo nario mandato ir tapus Vilniaus miesto vicemeru, jo vietą parlamente užėmė Jonas Kondrotas.

2011 m. kovą prie partijos prisijungė „Naujoji sąjunga“. Jos pirmininkas Artūras Paulauskas tapo partijos pirmininko pavaduotoju.

2012 m. gegužės 11–12 d. Jerevane vykusiame Europos liberalų demokratų ir reformų partijos (ELDR) tarybos posėdyje partija priimta į ELDR.

Į 2012–2016 m. Seimą pateko 29 partiečiai: Viktoras Uspaskich, Virginija Baltraitienė, Šarūnas Birutis, Saulius Bucevičius, Valentinas Bukauskas, Petras Čimbaras, Kęstutis Daukšys, Sergej Dmitrijev, Larisa Dmitrijeva, Vilija Filipovičienė, Viktoras Fiodorovas, Vytautas Gapšys, Vydas Gedvilas, Loreta Graužinienė, Gediminas Jakavonis, Jonas Kondrotas, Raimundas Markauskas, Dangutė Mikutienė, Petras Narkevičius, Raimundas Paliukas, Artūras Paulauskas, Audronė Pitrėnienė, Ričardas Sargūnas, Valdas Skarbalius, Darius Ulickas, Sergej Ursul, Vitalija Vonžutaitė, Mečislovas Zasčiurinskas, Zita Žvikienė. Partijos frakcijos narys Vydas Gedvilas išrinktas Seimo pirmininku, jo pirmuoju pavaduotoju tapo V. Gapšys. 2013 m. Seimo pirmininke išrinkta Loreta Graužinienė.

2013 m. partija susijungė su Lietuvos leiboristų partija. Darbo partija kaip juridinis asmuo išregistruota. Naująja partija tapo Darbo partija (leiboristai), pirmininkas – Vytautas Gapšys.

2013 m. liepos 12 d. Vilniaus apygardos teismas pripažino V. Gapšį kaltu Darbo partijos juodosios buhalterijos byloje (skirta 35 750 Lt bauda).

2013 m. spalio 26 d. Šiauliuose vykusiame bendrame Darbo partijos (leiboristų) ir Krikščionių partijos suvažiavime pritarta šių partijų susijungimui. Nutarta, kad naujoji partija vadinsis Darbo partija ir turės ankstesnį Darbo partijos logotipą. Partijos pirmininke išrinkta Seimo pirmininkė Loreta Graužinienė.

2016 m. Lietuvos Respublikos Seimo rinkimų pirmame ture partija surinko 4,68 % balsų, mandatų nepelnė.Balsavimo rezultatai daugiamandatėje apygardoje Antrame rinkimų ture partija gavo 2 mandatus. Juos laimėjo Valentinas Bukauskas ir Petras Čimbaras.2016 m. spalio 23 d. pakartotinio balsavimo rezultatai Abu partijos nariai prisijungė prie Lietuvos socialdemokratų partijos frakcijos Seime.

2016 m. gruodžio 11 d. suvažiavime Kėdainiuose partijos pirmininke išrinkta Živilė Pinskuvienė. 2017 m. liepos 25 d. vykusiame neeiliniame partijos tarybos posėdyje ji atsistatydino. Iki 2018 m. partijos pirmininko pareigas laikinai ėjo Šarūnas Birutis.

2018 m. susikūrus Lietuvos socialdemokratų darbo partijai, į šią politinę jėgą perėjo nemažai Darbo partijos narių (pvz., Živilė Pinskuvienė).

2024 m. kovo mėnesį Europos prokuratūrai atliekant ikiteisminį tyrimą dėl galimo ES lėšų įgijimo apgaule, partijos būstinėje atliktos kratos.

 Juodosios buhalterijos byla 
2006 m. gegužės 17 d. pradėtas ikiteisminis tyrimas. Įtarimai pateikti partijos centrinės būstinės vadovo pavaduotojai Vitalijai Vonžutaitei, iždininkei Marinai Liutkevičienei ir buhalterei Nijolei Steponavičiūtei (vėliau jai įtarimai panaikinti). 2006 m. birželio 22 d. partijos atsakingajam sekretoriui V. Gapšiui įteiktas pranešimas apie įtarimą. Jam skirta kardomoji priemonė – rašytinis pasižadėjimas neišvykti.

2006 m. birželio 29 d. partijai, kaip juridiniam asmeniui, įteiktas pranešimas apie įtarimą. 2006 m. liepos 18 d. V. Uspaskichui nurodyta atvykti į Generalinę prokuratūrą. Jis nepasirodė, rugpjūčio 25 d. teismas V. Uspaskichui paskyrė suėmimą. Tą pačią dieną paskelbta tarptautinė įtariamojo paieška, jam išduotas Europos arešto orderis. 2006 m. rugsėjo 15 d. V. Uspaskichas sulaikytas Maskvoje. 2007 m. rugsėjo 26 d. V. Uspaskichas Vilniaus oro uoste suimtas. 2007 m. rugsėjo 27 d. teismas jam skyrė namų areštą.

2008 m. balandžio 14 d. baudžiamoji byla perduota Vilniaus apygardos teismui. 2013 m. liepos 12 d. jis paskelbė apkaltinamąjį nuosprendį. Juo įtariamieji (V. Uspaskichas, V. Vonžutaitė, V. Gapšys, M. Liutkevičienė ir partija) pripažinti kaltais.

 Rinkimai 
 2004 m. Europos Parlamento rinkimai: 5 mandatai.
 2004 m. Lietuvos Respublikos Seimo rinkimai: 39 mandatai.
 2007 m. Lietuvos savivaldybių tarybų rinkimai: 111 mandatai.
 2008 m. Lietuvos Respublikos Seimo rinkimai: 8 mandatai.
 2009 m. Europos Parlamento rinkimai: 1 mandatas.
 2011 m. Lietuvos savivaldybių tarybų rinkimai: 165 mandatai.
 2012 m. Lietuvos Respublikos Seimo rinkimai: 29 mandatai.
 2014 m. Europos Parlamento rinkimai: 1 mandatas.
 2015 m. Lietuvos savivaldybių tarybų rinkimai: 148 mandatai.
 2016 m. Lietuvos Respublikos Seimo rinkimai: 2 mandatai.
 2019 m. rinkimai į Europos Parlamentą Lietuvoje: 1 mandatas.
 2020 m. Lietuvos Respublikos Seimo rinkimai: 10 mandatų.
 2023 m. Lietuvos savivaldybių tarybų rinkimai: 46 mandatai.
 2024 m. rinkimai į Europos Parlamentą Lietuvoje: 0 mandatų.
 2024 m. Lietuvos Respublikos Seimo rinkimai: 0 mandatų.

 Pirmininkai 
Nr.PirmininkasLaikotarpisNuoIki1frameless|106x106pxViktoras Uspaskich2003 m.2006 m.2frameless|69x69pxKęstutis Daukšys2006 m.2007 m.(1)frameless|106x106pxViktoras Uspaskich2007 m.2013 m. balandžio 24 d.3frameless|99x99pxVytautas Gapšys2013 m. balandžio 24 d.2013 m. spalio 3 d.Seimas patvirtino V. Gapšio atsistatydinimą. https://diena.lt. Nuoroda tikrinta 2025-07-31.-frameless|84x84pxLoreta Graužinienė
(laikinai einanti pareigas)2013 m. spalio 3 d.2013 m. spalio 26 d.4frameless|84x84pxLoreta Graužinienė2013 m. spalio 26 d.2015 m. kovo 16 d.-frameless|70x70pxValentinas Bukauskas
(laikinai einantis pareigas)2015 m. kovo 16 d.2015 m. gegužės 30 d.Valentinas Mazuronis tapo Darbo partijos pirmininku. https://www.lrytas.lt. Nuoroda tikrinta 2025-07-31.5frameless|90x90pxValentinas Mazuronis2015 m. gegužės 30 d.2016 m. spalis-frameless|99x99pxVytautas Gapšys
(laikinai einantis pareigas)2016 m. spalis2016 m. gruodžio 11 d.Darbo partijai vadovaus Pinskuvienė, Gapšys ir Mazuronis traukiasi. https://www.vz.lt. Nuoroda tikrinta 2025-07-31.6frameless|105x105pxŽivilė Pinskuvienė2016 m. gruodžio 11 d.2017 m. liepos 25 d.Živilė Pinskuvienė traukiasi iš Darbo partijos pirmininkės pareigų. https://tv.lrytas.lt. Nuoroda tikrinta 2025-07-31.-frameless|102x102pxŠarūnas Birutis
(laikinai einantis pareigas)2017 m. liepos 25 d.2018 m. balandžio 15 d.Iš Darbo partijos pasitraukė vienas lyderių – buvęs kultūros ministras Šarūnas Birutis. https://www.15min.lt. Nuoroda tikrinta 2025-07-31.(1)frameless|93x93pxViktoras Uspaskich2018 m. balandžio 15 d.Viktoras Uspaskichas neklydo: jis išrinktas Darbo partijos pirmininku. https://www.lrytas.lt. Nuoroda tikrinta 2025-07-31.2022 m. birželis„Naujuoju Darbo partijos pirmininku išrinktas Andrius Mazuronis“. Lrt.lt, 2022-09-04. Nuoroda tikrinta 2022-09-06.-frameless|70x70pxViktoras Fiodorovas
(laikinai einantis pareigas)2022 m. birželis 2022 m. rugsėjo 4 d.7frameless|108x108pxAndrius Mazuronis2022 m. rugsėjo 4 d.2024 m. birželio 12 d.Atsistatydinus A. Mazuroniui, „darbiečiai“ svarstys jungtis su Regionų partija. https://www.alfa.lt. Nuoroda tikrinta 2025-07-31.-frameless|70x70pxValentinas Bukauskas
(laikinai einantis pareigas)2024 m. birželio 12 d.2024 m. liepos 2 d.Laikinuoju Darbo partijos vadovu išrinktas V.Uspaskichas. https://www.15min.lt. Nuoroda tikrinta 2025-07-31.-frameless|93x93pxViktoras Uspaskich
(laikinai einantis pareigas)2024 m. liepos 2 d.2024 m. spalio 29 d.Laikinuoju Darbo partijos pirmininku tapęs Rolandas Janickas: „Darbo partija pradeda atsinaujinimo procesą“. http://darbopartija.lt/. Nuoroda tikrinta 2025-07-31.-Rolandas Janickas
(laikinai einantis pareigas)2024 m. spalio 29 d.2025 m. rugsėjo 1 d.8Gintaras Steponėnas2025 m. rugsėjo 1 d.Gintaras Steponėnas - įmonės Darbo partija vadovas. okredo.com. Nuoroda tikrinta 2025-10-22.Dabar

 Savybės 
 Logotipas sudarytas iš tolumoje esančio saulės disko, rodančio perspektyvą, atspindinčio ateities siekius;
 Lietuvoje veikia 60 skyrių. 2 skyriai veikia užsienyje – Londone ir Čikagoje.

 Šaltiniai 

Kategorija:Lietuvos partijos